RESOLUCIÓN do 5 de maio de 2005 pola que se convoca un curso avanzado sobre a xestión de emerxencias no transporte de mercadorías perigosas por estrada e ferrocarril.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 13/05/2005

Dentro do programa de actividades que o Centro de Estudos Xudiciais e Seguridade Pública de Gali
cia ten previsto realizar no ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a celebración dun curso avanzado sobre a xestión de emerxencias no transporte de mercadorías perigosas por estrada e ferrocarril, que deberá desenvolverse conforme as seguintes bases:
Primeira.-Obxectivos.
a) Dar formación avanzada sobre os aspectos de planificación na xestión das emerxencias a nivel local e da comunidade autónoma.
b) Describir o marco legal das obrigas dos transportistas e expedidores na planificación da xestión das emerxencias e nas intervencións.
c) Dar directrices sobre procedementos de intervención e accidentes con mercadorías perigosas.
d) Mostrar as diferentes ferramentas informáticas das que dispón para planificación, formación e intervención en accidentes de mercadorías perigosas.
Segunda.-Destinatarios.
a) Mandos de grupos de intervención en accidentes.
b) Responsables operativos de AVPC e GRUMIR.
c) Técnicos da Dirección Xeral de Interior e Protección Civil.
Terceira.-Desenvolvemento.
1. Prazas: o número de prazas ofertadas para cada curso é de 27.
2. Duración e datas: os cursos terán lugar os días 1, 8 e 15 de xuño, en xornada de mañá e tarde.
3. O horario será o seguinte: das 9.30 ás 14.00, e das 15.30 ás 20.00.
4. Lugar: Centro de Estudos Xudiciais e Seguridade Pública de Galicia (avda. da Cultura s/n, 36680 A Estrada).
Cuarta.-Solicitudes e prazo de inscrición.
1. A inscrición dos participantes é totalmente gratuíta.
2. O persoal que desexe participar nestes cursos deberá presentar, cuberta á máquina ou con letra moi clara, a instancia que figura no anexo.
3. O prazo para a presentación de instancias rematará o día 30 de maio de 2005.
4. As instancias deberán vir asinadas polo presidente da agrupación e seladas, e no caso de haber máis dunha solicitude da mesma agrupación, relacionalas en orde prioritaria. Este será requisito indispensable para ser admitido no curso.
5. As instancias deberán enviarse por correo á sede da Estudos Xudiciais e Seguridade Pública de Galicia, avenida da Cultura, s/n, 36680 A Estrada ou fax nº 986 59 09 88 ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Quinta.-Contido.
a) Liñas estratéxicas da revisión do Plan Transgal.
b) Deseño de formación en materia de TMP.
c) Obrigacións dos transportistas e expedidores. Normativa legal.
d) Elaboración de plans de actuación municipal.
e) Elaboración de mapas de fluxo de TMP.
f) Metodoloxías de análise do risco.
g) Estratexias de intervención en accidentes TMP.
h) Ferramentas informáticas.
Sexta.-Relación de admitidos.
A relación de participantes admitidos para a realización do curso exporase no taboleiro de anuncios do Centro de Estudos Xudiciais e Seguridade Pública de Galicia, sen prexuízo da oportuna notificación aos seleccionados con antelación á celebración do curso. Tamén poden confirmar a súa admisión chamando ao teléfono 986 59 02 46.
Sétima.-Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas determinará a cualificación de non apto no curso.
Oitava.-Certificado de aproveitamento.
Ao remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada e superen as correspondentes probas de coñecementos.
Novena.-Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento dos cursos para adaptalo ás necesidades da Administración e ás continxencias que poidan xurdir.
A Estrada, 5 de maio de 2005.
P.A. (Decreto 23/1993, do 11 de febreiro)
Montserrat Bolívar Chinchilla
Secretaria xeral do Centro de Estudos Xudiciais
e Seguridade Pública de Galicia